Ministrstvo za kmetijstvo, gozdarstvo in prehrano Republike Slovenije, Dunajska cesta 22, 1000 Ljubljana (v nadaljnjem besedilu: Ministrstvo), na podlagi prvega odstavka 3. člena Uredbe o izvajanju Programa ukrepov na področju čebelarstva v Republiki Sloveniji v letih 2020–2022 (Uradni list RS, št. 78/19, 85/20, 110/20, 54/21 in 97/21; v nadaljnjem besedilu: Uredba), objavlja

#### JAVNI RAZPIS ZA UKREP SOFINANCIRANJE NAKUPA OPREME ZA IZVEDBO RAZISKAVE ISKANJA ALTERNATIVNIH PAŠ IN KARAKTERISTIKE MEDU V POVEZAVI S POVZROČITELJI MEDENJA V PROGRAMSKEM OBDOBJU 2020–2022

**1. OSNOVNI PODATKI O JAVNEM RAZPISU**

|  |  |
| --- | --- |
| **Predmet javnega razpisa:** | Predmet javnega razpisa je sofinanciranje nakupa osnovne opreme, ki je potrebna za izvedbo raziskave iskanja alternativnih paš in karakteristike medu v povezavi s povzročitelji medenja. |
| **Razpisana sredstva:** | Višina nepovratnih sredstev, namenjena za izvajanje javnega razpisa za ukrep Sofinanciranje nakupa opreme za izvedbo raziskave iskanja alternativnih paš in karakteristike medu v povezavi s povzročitelji medenja, znaša **148.000 eurov**. |
| Sredstva bremenijo proračunski postavki Ministrstva:* PP 140032 - Program ukrepov v čebelarstvu EU, v višini do 74.000 eurov,
* PP 140033 - Program ukrepov v čebelarstvu SLO, v višini do 74.000 eurov.

Delež prispevka Evropske unije v celotnih javnih izdatkih znaša 50% upravičenih stroškov. |
| **Vrsta javnega razpisa:** | ZAPRTI |
| **Začetek vlaganja vlog in zaključek javnega razpisa:**  | Rok za oddajo vlog na Javni razpis za ukrep sofinanciranje nakupa opreme za izvedbo raziskave iskanja alternativnih paš in karakteristike medu v povezavi s povzročitelji medenja v programskem obdobju 2020–2022 (v nadaljnjem besedilu: javni razpis) začne teči z naslednjim dnem po objavi v Uradnem listu Republike Slovenije in traja do vključno 31. 7. 2021 do 23.59 ure. |
| **Obdobje upravičenosti stroškov:** | Upravičeni stroški za izplačilo dodeljenih sredstev iz tega javnega razpisa so stroški, ki so nastali od 1. 8. 2020 do 31. 7. 2021. |
| **Informacije o javnem razpisu:** | INFO točka Agencije Republike Slovenije za kmetijske trge in razvoj podeželja, Dunajska cesta 160, 1000 Ljubljana (v nadaljnjem besedilu: Agencija), Tel.: 01 580 77 92, E-mail: aktrp@gov.si |

**2. NAMEN UKREPA**

Namen ukrepa je določen v četrtem odstavku 2. člena Uredbe.

**3. UPRAVIČENEC**

Upravičenec je določen v 8. členu Uredbe.

**4. POGOJI OB ODDAJI VLOGE NA JAVNI RAZPIS**

4.1 Vlagatelj mora skladno z 18.č členom Uredbe **ob oddaji vloge** na javni razpis izpolnjevati naslednje pogoje:

* je opravil nakup vseh posameznih kategorij osnovne opreme iz drugega odstavka 18.d člena Uredbe;
* nima neporavnanih zapadlih davčnih obveznosti in drugih denarnih nedavčnih obveznosti v skladu z zakonom, ki ureja finančno upravo, v višini, ki presega 50 eurov;
* ni v postopku zaradi insolventnosti ali postopku prisilnega prenehanja, kot jih določa zakon, ki ureja finančno poslovanje.

4.2 Vlagatelj lahko v programskem letu 2021 odda le eno vlogo za pridobitev podpore.

4.3 Sredstva se ne odobrijo vlagatelju, ki je za iste upravičene stroške, kot jih navaja v vlogi za pridobitev sredstev po tem javnem razpisu, že prejel sredstva Evropske unije ali javna sredstva Republike Slovenije. V slednje se prišteva tudi javna sredstva iz naslova lokalne skupnosti. Vlagatelj mora predložiti izjavo iz Priloge 2 razpisne dokumentacije.

4.4 Vlagatelj mora biti imetnik transakcijskega računa v skladu s 35. členom Zakona o kmetijstvu (Uradni list RS, št. [45/08](http://www.uradni-list.si/1/objava.jsp?sop=2008-01-1978), [57/12](http://www.uradni-list.si/1/objava.jsp?sop=2012-01-2416), [90/12](http://www.uradni-list.si/1/objava.jsp?sop=2012-01-3528) – ZdZPVHVVR, [26/14](http://www.uradni-list.si/1/objava.jsp?sop=2014-01-1069), [32/15](http://www.uradni-list.si/1/objava.jsp?sop=2015-01-1327), [27/17](http://www.uradni-list.si/1/objava.jsp?sop=2017-01-1446), [22/18](http://www.uradni-list.si/1/objava.jsp?sop=2018-01-0946) in [86/21](http://www.uradni-list.si/1/objava.jsp?sop=2021-01-1790) – odl. US; v nadaljnjem besedilu: ZKme-1).

**5. UPRAVIČENI STROŠKI**

5.1 Upravičeni stroški za sofinanciranje nakupa osnovne opreme, potrebne za izvedbo raziskave iskanja alternativnih paš in karakteristike medu v povezavi s povzročitelji medenja so v skladu s prvim odstavkom 18.d člena Uredbe, stroški nakupa nove opreme iz točke 5.2 tega javnega razpisa.

5.2 Komplet osnovne opreme, potrebne za izvedbo raziskave iskanja alternativnih paš in karakteristike medu v povezavi s povzročitelji medenja sestavlja:

* 1 naprava HPLC s pripadajočo opremo in računalniškim programom ter z RI, DAD in ECD detektorjem, primerna za analizo sestave medu in mane oziroma nektarja;
* 35 hišic s kovinsko lestvijo in kovinskim podstavkom v velikosti, ki ustreza dimenzijam 1 kosa opreme iz 3. in 4. alineje te točke javnega razpisa;
* 35 AŽ-panjev, 11+3-satni s testnim vložkom;
* 35 tehtnic z vremensko postajo, ki mora omogočati sporočanje meritev po SMS-sporočilih ali spletni aplikaciji in ki omogoča povezovanje v sistem opazovalno napovedovalne službe medenja.

5.3 Vlagatelj mora k vlogi na javni razpis priložiti tržno primerljive pisne ponudbe najmanj treh ponudnikov. Ponudbe so primerljive, če je upravičenec vsem potencialnim ponudnikom poslal enako povpraševaje, v katerem je navedel minimalne pogoje, ki jih mora nek izdelek vsebovati, da bo lahko izbran. Če ponudba ne vsebuje minimalnih pogojev, je upravičenec ne sme izbrati. Pri izračunu višine upravičenih stroškov se upošteva vrednost ponudbe z najnižjo ceno.

5.4 Ne glede na prejšnjo točko tega javnega razpisa vlagatelju, ki se prijavlja na javni razpis, v primeru opreme, za katero je opravil postopek javnega naročanja v skladu s predpisi, ki urejajo javno naročanje, in v primeru, kadar na trgu ni mogoče pridobiti treh tržno primerljivih pisnih ponudb, ni treba predložiti tržno primerljive pisne ponudbe najmanj treh ponudnikov. V primeru postopka javnega naročanja vlagatelj predloži vse dokumente v zvezi z oddajo javnega naročila in njegovo izvedbo.

5.5 Delež sofinanciranja upravičenih stroškov za nakup kompleta osnovne opreme znaša do 100 % skupne vrednosti upravičenih stroškov brez vštetega DDV.

5.6 Upravičeni stroški za izplačilo dodeljenih sredstev iz tega javnega razpisa so stroški, ki so nastali med 1. 8. 2020 in do vključno 31. 7. 2021.

5.7 DDV ni upravičen strošek.

**6. MERILA ZA OCENJEVANJE VLOG**

6.1 Merila za ocenjevanje vlog so določena v skladu s prvim odstavkom 18.e člena Uredbe in so podrobneje opredeljena v tem javnem razpisu:

|  |  |
| --- | --- |
| **Merila**  | Maksimalno št. točk |
| **1. TERITORIALNA RAZPOREDITEV OPAZOVALNIH POSTAJ** | **30** |
| **2. ŠTEVILO ŽE VZPOSTAVLJENIH OPAZOVALNIH POSTAJ**  | **60** |
| **3. SODELOVANJE PRI APLIKATIVNIH IN RAZISKOVALNIH PROJEKTIH S PODROČJA ANALIZE MEDU** | **10** |
| **SKUPAJ** | **100** |
| **VSTOPNI PRAG TOČK** | **10** |

Točkovnik:

|  |  |
| --- | --- |
| **1. TERITORIALNA RAZPOREDITEV OPAZOVALNIH POSTAJ** | Maksimalno št. točk |
| 10 – vlagatelj ima opazovalne postaje postavljene v do štirih statističnih regijah20 – vlagatelj ima opazovalne postaje postavljene v od petih do osmih statističnih regijah30 – vlagatelj ima opazovalne postaje postavljene v več kot osmih statističnih regijah | **30** |

|  |  |
| --- | --- |
| **2. ŠTEVILO ŽE VZPOSTAVLJENIH OPAZOVALNIH POSTAJ** | Maksimalno št. točk |
| 10 – vlagatelj ima vzpostavljenih od 1 do 10 opazovalnih postaj20 – vlagatelj ima vzpostavljenih od 11 do 20 opazovalnih postaj30 – vlagatelj ima vzpostavljenih od 21 do 30 opazovalnih postaj40 – vlagatelj ima vzpostavljenih od 31 do 40 opazovalnih postaj50 – vlagatelj ima vzpostavljenih od 41 do 50 opazovalnih postaj60 – vlagatelj ima vzpostavljenih 51 ali več opazovalnih postaj | **60** |

|  |  |
| --- | --- |
| **3. SODELOVANJE PRI APLIKATIVNIH ALI RAZISKOVALNIH PROJEKTIH S PODROČJA ANALIZE MEDU** | Maksimalno št. točk |
| 0 – vlagatelj ni sodeloval pri nobenem aplikativnem ali raziskovalnem projektu s področja analize medu5 – vlagatelj je sodeloval pri enem do petih aplikativnih ali raziskovalnih projektih s področja analize medu10 – vlagatelj je sodeloval pri šestih ali več aplikativnih ali raziskovalnih projektih s področja analize medu | **10** |

6.2 V okviru javnega razpisa se sofinancira le en komplet osnovne opreme iz točke 5.2 tega javnega razpisa.

**7. ROK IN NAČIN PRIJAVE**

7.1 Vlogo je treba poslati na obrazcu Priloge 1 razpisne dokumentacije s priporočeno pošto na naslov: Agencija RS za kmetijske trge in razvoj podeželja, Dunajska cesta 160, 1000 Ljubljana (velja poštni žig), ali vložiti v vložišču Agencije (v času uradnih ur sprejemne pisarne oz. vložišča), in sicer od naslednjega dne po objavi javnega razpisa v Uradnem listu RS do vključno 31. 7. 2021.

7.2 Vlogi mora biti priložena tudi podpisana Priloga 2 (Izjava vlagatelja) in izpolnjena Priloga 3 (Zahtevana višina sofinanciranja nakupa opreme za izvedbo raziskave iskanja alternativnih paš in karakteristike medu v povezavi s povzročitelji medenja in seznam računov) razpisne dokumentacije.

7.3 Razpisna dokumentacija je vlagateljem na voljo od dneva objave javnega razpisa v Uradnem listu RS. Razpisna dokumentacija se objavi na osrednjem spletnem mestu državne uprave www.gov.si.

7.4 Vloge, ki niso poslane s priporočeno pošto ali vložene v vložišče Agencije (v času uradnih ur sprejemne pisarne oz. vložišča), se zavržejo.

7.5 Na ovojnici vloge morata biti razvidna datum in čas (ura, minuta) oddaje priporočene vloge na pošti, označena s strani pošte oziroma vložišča Agencije, osebno ime in naslov vlagatelja oziroma firma in sedež vlagatelja, ter oznaka javnega razpisa, na katerega se vloga nanaša, na način:

**Ne odpiraj – Vloga na javni razpis:**

**Sofinanciranje nakupa opreme za izvedbo raziskave iskanja alternativnih paš in karakteristike medu v povezavi s povzročitelji medenja**

**8. OBRAVNAVA VLOG IN POSTOPEK ODOBRITVE**

8.1 Obravnava vlog in postopek odobritve poteka v skladu s 30. in 31. členom Uredbe ter 50., 51. in 52. členom Zkme-1.

8.2 Vloge Agencija odpira in obravnava ter zahteva odpravo pomanjkljivosti ob sočasni obravnavi vlog.

8.3 Odpiranje vlog ni javno.

8.4 Dodelitev sredstev se odobri za tiste popolne vloge, ki izpolnjujejo pogoje iz 4. poglavja tega javnega razpisa in na podlagi meril iz 6. poglavja tega javnega razpisa.

8.5 Sredstva se vlagatelju odobrijo z odločbo, ki jo izda predstojnik Agencije.

**9. OBVEZNOSTI UPRAVIČENCA**

Obveznosti upravičenca so določene v 32. členu Uredbe.

**10. OBJAVA PODATKOV**

Objava podatkov glede seznama upravičencev do sredstev je določena v 33. členu Uredbe.

**11. NADZOR IN SPREMLJANJE UKREPA**

13.1 Nadzor in spremljanje ukrepa sta določena v 34. členu Uredbe.

13.2 Prejemnik sredstev mora Agenciji, Ministrstvu, revizijskemu organu in drugim nadzornim organom omogoči kontrolo na kraju samem in dostop do dokumentacije, ki je bila podlaga za pridobitev sredstev.

**12. NEIZPOLNJEVANJE OBVEZNOSTI**

Neizpolnjevanje obveznosti in sankcije za neizpolnitev oziroma kršitev obveznosti so določene v 35. členu Uredbe.

**13. VIŠJA SILA IN IZJEMNE OKOLIŠČINE**

O višji sili in izjemnih okoliščinah mora upravičenec oziroma pooblaščena oseba obvestiti Agencijo v skladu s 7. členom Uredbe.

Dr. Jože Podgoršek

 minister